Twee afgedank wat pornofliek wou steel | Maroela Media
Twee werknemers van die Rolprent-en-publikasieraad (FPB) is afgedank nadat hulle glo probeer het om ŉ pornografiese fliek, Bush Pie 3, te steel.
“Thomas Nndwa en Roger Moshapo se saak is in Augustus afgehandel en hulle is aan die begin van hierdie maand afgedank nadat hulle ŉ kopie van die fliek wou steel,” het Sipho Risiba, die raad se woordvoerder, Dinsdag gesê.
Kringtelevisiebeeldmateriaal het gewys hoe die twee probeer het om die fliek, wat in Venda opgeneem is, te steel.
Bush Pie 3 is vervaardig deur Zwoluga Madega en het glo groot teenkanting van verskeie godsdienstige leiers en die Venda-gemeenskap ontvang. Die fliek is in Manyuwa in Venda, Limpopo verfilm en die akteurs dra tradisionele Venda-kleredrag te sien.
Die fliek moet nog deur die FPB aan die publiek vrygestel word, aangesien dit nog nie geklassifiseer is nie. Risiba kon nie bevestig of dié proses al afgehandel is en wanneer die fliek vrygestel gaan word nie.
pornografie steel Venda
Midas-winkeleienaar in Benoni doodgeskiet